Europa is e eurasischer Subkondinend, wo im abendländische Denke trotzdem als mo als Kondinend bezeichnet werd. Des is im Weschde kuldurell un hisdorisch verankert. Europa hat e Fläch vun 10,5 Mio. km² un is domit no Auschdralie de zwettklenscht Kondinend. Mit ugfähr 680 Mio. Leit, wo do leebe, hats aber mehr Inwohner wie Auschdralie, Nord- oder Südameriga. Europa grenzt im Side ans Middelmeer, im Weschde an de Atlandig, im Norde an die Arktis un die Grenz im Oschde is net ganz feschdgeleet, do gebbts als Diskussione, aber meischdens werre es Gebirch Ural mim gleichnamiche Fluss Ural, es Kaspische Meer un de Kaukasus als nadeerlich Grenz zu Asie genumm.